มีเพศสัมพันธ์วันประจำเดือนมาวันแรกโดยไม่ได้ป้องกันแต่หลั่งนอกนะคะ เลยกินยาคุมฉุกเฉิน พอตกตอนกลางคืนมาประจำเดือนหาย (แต่ตอนกลางวันยังมีเลือดอยู่นะคะ) แบบนี้เป็นอะไรไหมคะ?
สวัสดีค่ะKookการที่มีประจำเดือนอยู่ และกินยาคุมฉุกเฉินซึ่งเป็นฮอร์โมนเพศขนาดสูงเข้าไป อาจทำให้เยื่อบุโพรงมดลูกที่จะหลุดลอกออกมาเป็นประจำเดือนไม่หลุดลอกออกมาเป็นปกติดังนั้นอาจเป็นผลที่เกิดได้จากยา ไม่ได้บ่งบอกว่าจะตั้งครรภ์หรือไม่ตั้งครรภ์ ในระหว่างนี้ให้สังเกตอาการต่อไป โดยเมื่อหมดฤทธิ์ยา ประจำเดือนอาจจะกลับมาอีกครั้ง ทำให้ดูลักษณะเป็นประจำเดือนมากระปริดกระปรอยจึงแนะนำการยืนยันการตั้งครรภ์หลังจากนี้ โดยสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนครั้งถัดไปไม่มาตามปกติ ควรไปยืนยันผลที่รพ.และหาสาเหตุต่อไป